Kvarts (band)

Kvarts (etablert 1998 i Ål) er et norsk band som spiller tradisjonell folkemusikk fra Norge og Sverige i tillegg til egenkomponert musikk. 

Bandet har gitt ut ni album på eget plateselskap, og vunnet Spellemannprisen i klassen folkemusikk/gammeldans for to av dem: Spellemannprisen 1999 for det selvtitulerte debutalbumet og Spellemannprisen 2006 for albumet Steinsprang. De ble også nominert til Spellemannprisen 2001 i samme klasse for Filigran.

Bandet har laget og framført seks bestillingsverk til ulike festivaler: Gneister til Den norske folkemusikkveka på Ål i Hallingdal i 2000, Skal, skal ikkje under Førde Internasjonale Folkemusikkfestival i 2002, Messe for tvil til Tvilsdagene på Hamar i 2005, Musikalske Vossastubbar under Osafestivalen i 2007, Tonar til hjarta til Den norske folkemusikkveka i 2009, og Vozzakvarts til Vossa Jazz i 2010. 

Kvarts har mottatt Norsk kulturråds ensemblestøtte for grupper på høgt kunstnerisk nivå i perdioden 2003–2010. 

I 2007 innledet Kvarts et samarbeid med Kringkastingsorkestret (KORK), og konserten Folkemusikk i symfoni ble framført i Ål kulturhus i regi av Den norske folkemusikkveka. I 2009 ble cd-en Folkemusikk i symfoni (kvarts 014), med liveopptak fra konsertene i Ål kulturhus, gitt ut på cd. Konsertproduksjoner ble gjenopptatt seks ganger fra 2007-2010, og i august 2010 ble konserten Kvarts og KORK spilte på Rudi Gard filmet, og NRK TV viste programmet i 2014. Sammen med Vokalensemblet Multa Paucis ble de nominert til Folkelarmprisen 2022 i åpen klasse for Ved myrke midnattstid. De fikk Folkelarmprisen 2024 i klassen årets album - dansespill for albumet Til dans.

Kvarts har også samarbeidet med bl.a. Jonas Fjeld, Henning Kvitnes, Eldbjørg og Ragnhild Hemsing, TrondheimSolistene, Kristiansand symfoniorkester. 

Kvarts driver også eget plateselskap, og har gitt ut over 40 ulike innspillinger, både egne produksjoner, og produksjoner med andre musikere.

 Medlemmer 
 Jo Asgeir Lie: trekkspill
 Øystein Rudi: fele og hardingfele
 Tom Willy Rustad: kontrabass, gitar, torader, seljefløyte og munnharpe
 Erlend Styve: gitar

 Diskografi 
 Kvarts (Kvarts, 1999)
 Filigran (Kvarts, 2001)
 Skal – skal ikkje (Kvarts, 2004)
 Steinsprang (Kvarts, 2006)
 Ekte døl (Kvarts, 2008)
 Kvarts - Folkemusikk i Symfoni (Kvarts, 2009)
 Varde, med Eldbjørg Hemsing, Ragnhild Hemsing (Kvarts, 2011)
 Til himmels med gangar og pols (Kvarts, 2012), Audun Flaen, Jo Asgeir Lie, m.fl.
 Lathans (Kvarts, 2016)
 To tiår (2019)
 Ved myrke midnattstid (Kvarts, 2022) med Vokalensemblet Multa Paucis 
 Til dans (Kvarts, 2023)

 Referanser 

 Eksterne lenker 



Kategori:Norske folkemusikkgrupper
Kategori:Vinnere av Spellemannprisen i klassen folkemusikk
Kategori:Band etablert i 1998
Kategori:Vinnere av Spellemannprisen